विनय की बातों में कहीं कहीं वह झलक रहा है जो कहा नही गया है । इसे ही ध्वनि कहते हैं । कुछ आचार्यों ने ध्वनि को काव्य की आत्मा कहा है । ध्वन्यात्मता श्रेष्ठ साहित्य का लक्षण माना गया है । जाहिर है कि आपकी इस कथांश-माला में ध्वनि का अनुभव पग पग पर होता है । मीता के प्रति ब्रजेश की भावनाएं अभी भी हल्की सी चिनगारी का संकेत देतीं हैं जो अत्यन्त स्वाभाविक है । जबकि मीता काफी सहज होचुकी है । नारी के स्वभाव का यही लचीलापन उसे बचाए रखता है । मनोदशा का ऐसा सहज चित्रण बहत ही कम देखने मिलता है । मैं तो चाहकर भी ऐसा करने में असमर्थ हूँ ।